Official Journal L 073 , 18/03/1986 P. 0026 - 0032



Ftehim bejn il-Komunità Ekonomika Ewropea u l-gvern tar-repubblika demokratika tal-madagaskar fuq is-sajd `il barra mill-madagaskar IL-KOMUNITA' EKONOMIKA EWROPEA, minn issa "l quddiem msejjħa" il-Komunità', u L-GVERN TAR-REPUBBLIKA DEMOKRATIKA TAL-MADAGASKAR, minn issa "l quddiem imsejjħa" il-Madagaskar', WARA LI KKUNSIDRAW l-ispirtu ta' koperazzjoni li rriżulta mill-Konvenzjoni ACP-KEE u r-relazzjonijiet ta' koperazzjoni tajba bejn il-Komunità u l-Madagaskar; WARA LI KKUNSIDRAW ix-xewqa tal-Gvern tal-Madagaskar li jippromwovi l-isfruttament razzjonali tar-riżorsi tas-sajd tiegħu permezz ta' koperazzjoni intensifikata; WARA LI KKUNSIDRAW il-proġett reġjonali għall-iżvilupp tas-sajd tat-tonn kummerċjali fl-Oċean Indjan tal-Lbiċ; WARA LI FAKKRU li, fir-rigwar tas-sajd fl-ibħra, il-Madagaskar jeżerċita s-sovranità jew il-ġurisdizzjoni tiegħu fuq żona li tinfirex sa 200 mil nawtiku mix-xtut tiegħu; WARA LI KKUNSIDRAW il-ħidma tat-Tielet Konferenza tan-Nazzjonijiet Uniti fuq il-Liġi tal-Baħar; DETERMINATI li jħaddmu r-relazzjonijiet tagħhom fi spirtu ta' fiduċja f'xulxin u rispett għall-interessi ta' xulxin fil-kamp tas-sajd fl-ibħra; BILLI XTAQU jwaqqfu it-termini u l-kondizzjonijiet li jirregolaw l-attivitajiet tas-sajd ta' interess komuni għaż-żewġ partijiet, FTEHMU KIF ĠEJ: Artikolu 1 L-Għan ta' dan il-Ftehim huwa li jistabbilixxi l-prinċipji u r-regoli li għandhom fil-ġejjieni jirregolaw, f'kull rigward, l-attivitajiet tas-sajd ta' bastimenti li jtajru l-bnadar ta' l-Istati Membri tal-Komunità, minn issa "l quddiem magħrufa bħala" il-bastimenti tal-Komunità' fl-ibħra li fuqhom il-Madagaskar għandu sovranità jew ġurisdizzjoni fir-rigward tas-sajd, minnn issa "l quddiem magħrufa bħala" iż-żona tas-sajd tal-Madagaskar'. Artikolu 2 Il-Gvern tal-Madagaskar għandu jippermetti sajd minn bastimenti tal-Komunità fiż-żona tas-sajd tal-Madagaskar skond dan il-Ftehim u jassigura aċċess ħafif għall-faċilitajiet tal-port meħtieġa għal attivitajiet ta' sajd ta' bastimenti tal-Komunità li jaħdmu fl-Oċean Indjan. Artikolu 3 1. Il-Komunità hawnhekk timpenja ruħha li tieħu l-passi kollha xierqa biex tassigura li l-bastimenti tagħha jħarsu d-dispożizzjonijiet ta' dan il-Ftehim u r-regoli u r-regolamenti li jirregolaw is-sajd fiż-żona tas-sajd tal-Madagaskar. 2. L-awtoritajiet tal-Madagaskar għanfhom jgħarrfu lill-Kummissjoni tal-Komunitajiet Ewropej dwar kull tibdil propost għall-imsemmija regoli u regolamenti. Artikolu 4 1. Attivitajiet ta' sajd minn bastimenti tal-Komunità fiż-żona tas-sajd tal-Madagaskar għandhom ikunu suġġetti għall-pussess ta' liċenzja tas-sajd maħruġa fuq talba tal-Komunità mill-awtoritajiet tal-Madagaskar. 2. L-awtoritajiet tal-Madagaskar għandhom joħorġu liċenzji għas-sajd fil-limiti taż-żmien stabbiliti skond il-kategorija tal-bastiment fil-Protokolli msemmija fl-Artikolu 7 ta' dan il-Ftehim. 3. Il-liċenzji għandhom ikunu validi fiż-żoni definiti skond l-attività u t-tip tal-bastimenti in kwistjoni. 4. Il-validità tal-liċenzji għas-sajd tat-tonn għandha tikkorrispondi mal-perjodi ta' validità ta' dan il-Ftehim kif stabbilit fl-Artikolu 14, għalkemm in-numru ta' bastimenti tat-tonn li jagħmlu l-attivitajiet tagħhom fl-istess żmien m'għandux jeċċedi n-numru stabbilit fl-Artikolu 1 tal-Protokoll 1. 5. Il-liċenzji għall-ispeċi msemmija fil-Protokoll 2 għandhom ikunu validi, fuq talba tas-sidien tal-bastiment, għal perjodi li jkopru xhur sħaħ. 6. Liċenzja għandha tinħareġ għal bastiment partikolari u m'għandhiex tkun trasferibbli. 7. Fuq talba mill-Komunità u b'mod partikolari fil-kas ta' forza maġġuri l-liċenzja ta' bastiment tas-sajd tista' tinbidel b'liċenzja għal bastiment ieħor li l-kapaċità tiegħu ma taqbiżx dik tal-bastiment li jkun se jinbidel. Artikolu 5 1. Il-liċenzji għas-sajd għandhom jinħarġu mill-awtoritajiet tal-Madagaskar suġġetti għall-ħlas mis-sid tal-bastiment ikkonċernat. 2. Il-ħlas għal-liċenzja tas-sajd tat-tonn għandha tiġi ffissata għal kull tunnellata ta' tonn maqbud miż-żona ekonomika esklussiva tal-Madagaskar. Il-ħlas ta' liċenzja għas-sajd għall-ispeċi koperti mill-Protokoll 2 għandha tiġi ffissata skond in-numru ta' tunnellati gross reġistrati kull xahar ammissibbli taħt il-liċenzja, fi proporzjon mal-perjodu li għalih il-liċenzja tkun valida. L-ammont ta' dawn il-miżati u l-modi ta' ħlas huma stabiliti fl-Anness. Artikolu 6 Il-Partijiet jimpenjaw ruħhom li jikkonsultaw lil xulxin, jew direttament jew fl-ambitu ta' organizzazzjonijiet internazzjonali, biex jassiguraw il-maneġġjar u l-konservazzjoni ta' riżorsi ħajjin fl-Oċean Indjan, u biex iħaffu r-riċerka xjentifika rilevanti. Huma għandhom jaqsmu studji u tagħrif relatati ma' l-istudju ta' l-oċeani, bioloġija marittima u statistiċi ta' sajd, u għandhom jgħaddu r-riżultati tar-riċerka xjentifika tagħhom fuq dawn is-suġġetti. Artikolu 7 Biex tpatti għall-opportunitajiet ta' sajd mogħtija taħt l-Arikolu 2, il-Komunità għandha tikkontribwixxi, skond il-kondizzjonijiet u l-arranġamenti stipulati fil-Protokolli mehmuża ma' dan il-Ftehim, għat-twettiq ta' proġetti marbuta ma' l-iżvilupp ta' l-industrija tas-sajd tal-Madagaskar taħt il-Konvenzjoni ACP-KEE. Artikolu 8 Il-Partijiet jimpenjaw ruħhom li jiflu fl-aktar spirtu oġġettiv u konċiljatorju, kull differenza ta' opinjoni li tqum mill-interpretazzjoni jew tħaddim ta' dan il-Ftehim, bil-għan li tingħaleb id-diffikultà. Artikolu 9 Kumitat Konġunt għandu jiġi stabbilit biex jassigura li dan il-Ftehim ikun imħaddem tajjeb. Il-Kumitat għandu jiltaqa', fuq talba ta' xi waħda mill-Partijiet Kontraenti, darba fil-Madagaskar u darba fil-Komunità. Artikolu 10 Jekk l-awtoritajiet tal-Madagaskar jiddeċiedu, bħala riżultat ta' żviluppi fl-istat ta' ħażniet, li jieħdu miżuri ta' konservazzjoni li jaffettwaw l-attivitajiet ta' bastimenti tal-Komunità, konsultazzjonijiet għandhom isiru bejn iż-żewġ partijiet biex jadattaw l-Anness imsemmi fl-Artikolu 5 tal-Protokolli msemmija fl-Artikolu 7 ta' dan il-Ftehim. Artikolu 11 Xejn f'dan il-Ftehim ma għandu jaffettwa jew jippreġudika b'xi mod il-fehma ta' xi waħda mill-Partijiet fir-rigward ta' xi materja relatata mal-Liġi tal-Baħar. Artikolu 12 Dan il-Ftehim għandu jaqpplika, min-naħa, għat-territorji li fihom it-Trattat li jistabbilixxi l-Komunità Ekonomika Ewropea huwa mħaddem u taħt il-kondizzjonijiet imwaqqfa f'dak it-Trattat u, fuq l-oħra, għat-territorji tar-Repubblika Demokratika tal-Madagaskar. Artikolu 13 L-Anness u l-Protokoll għandhom jifformaw parti integrali minn dan il-Ftehim u, kemm-il darba mhux speċifikat mod ieħor, referenza għal dan il-Ftehim għandha tikkostitwixxi referenza għall-Anness u l-Protokoll. Artikolu 14 Dan il-Ftehim għandu jsir għal perjodu inizjali ta' tliet snin mid-data tad-dħul tiegħu fis-seħħ. Kemm-il darba waħda mill-partijiet ma twaqqfux billi tagħti avviż għal dak il-għan sitt xhux qabel id-data ta' l-iskadenza tal-perjodu ta' tliet sinin, għandu jibqa fis-seħħ għal aktar perjodi ta' sentejn sakemm ma jkunx iddenunzjat b'avviż mogħti tliet xhur qabel id-data ta' meta jagħlaq kull perjodu simili ta' sentejn. F'dak il-kas il-Partijiet Kontraenti għandhom jidħlu f'negozjati biex jiddeċiedu bi ftehim x'emendi jew addizzjonijiet huma meħtieġa fl-Anness jew il-Protokoll. Artikolu 15 Dan il-Ftehim għandu jidħol fis-seħħ fid-data li fiha l-Partijiet jinnotifikaw lil xulxin bit-tlestija tal-proċeduri meħtieġa għal dan il-għan. Artikolu 16 Dan il-Ftehim magħmul f'duplikat bil-lingwi Daniża, Ġermaniża, Griega, Ingliża, Franċiża, Taljana, Olandiża u Malagasjana, u kull wieħed minn dawn it-testi huwa awtentiku ndaqs, għandu jkun depożitat fl-arkivji tas-Segretarjat Ġenerali tal-Kunsill tal-Komunitajiet Ewropej, li għandu jibgħat kopja attestata lil kull waħda mill-Partijiet. Udfærdiget i Antananarivo, den otteogtyvende januar nitten hundrede og seksogfirs. Geschehen zu Tananarivo am achtundzwanzigsten Januar neunzehnhundertsechsundachtzig. Έγινε στην Ταναναρίβη, στις είκοσι οκτώ Ιανουαρίου χίλια εννιακόσια ογδόντα έξι. Done at Antananarivo on the twenty-eighth day of January in the year one thousand nine hundred and eighty-six. Fait à Antananarivo, le vingt-huit janvier mil neuf cent quatre-vingt-six. Fatto a Antananarivo, addì ventotto gennaio millenovecentottantasei. Gedaan te Antananarivo, de achtentwintigste januari negentienhonderd zesentachtig. Natso tato Antananarivo, ny faha-valo amby roa-polo janoary anina amby valo-polo ay sivin-jato sy arivo. For Rådet for De europæiske FællesskaberFür den Rat der Europäischen GemeinschaftenΓια το Συμβούλιο των Ευρωπαϊκών ΚοινοτήτωνFor the Council of the European CommunitiesPour le Conseil des Communautés européennesPer il Consiglio delle Comunità europeeVoor de Raad van de Europese GemeenschappenNy ri an-kavritry ry Communautés européennes +++++ TIFF +++++ For regeringen for Den demokratiske republik MadagaskarFür die Regierung der Demokratischen Republik MadagaskarΓια την κυβέρνηση της Λαϊκής Δημοκρατίας της ΜαδαγασκάρηςFor the Government of the Democratic Republic of MadagascarPour le gouvernement de la république démocratique de MadagascarPer il governo della Repubblica democratica del MadagascarVoor de Regering van de Democratische Republiek MadagascarNy Governamantan'ny Reooblika Demokratika Malagasy +++++ TIFF +++++ -------------------------------------------------- L-ANNESS Kondizzjonijiet li jirregolaw it-twettieq ta' attivitajiet ta' sajd minn bastimenti tal-Komunità fiż-żona tas-sajd tal-Madagaskar 1. L-awtoritajiet rilevanti tal-Komunità għandhom, wara l-ħlas ta' miżati mis-sidien tal-bastimenti, jippreżentaw lill-awtoritajiet rilevanti tal-Malagaskar applikazzjoni għal kull bastiment li jixtieq jistgħad taħt dan il-Ftehim. Għall-ħlasijiet kollha ta' miżati previsti f'dan l-Anness, dokumenti ta' xhieda għandhom jintbagħtu lid-dipartimenti rilevanti tal-Kummissjoni. L-awtoritajiet tal-Maladaskar għandhom imbagħad jibagħtu l-liċenzji li hemm previsti fl-Artikolu 4 tal-Ftehim lid-Delegazzjoni tal-Kummissjoni tal-Komunitajiet Ewropej f'Antananarivo. 2. Dispożizzjonijiet għall-bastimenti tat-tonn: (a) Il-miżati previsti fl-Artikolu 5 tal-Ftehim u pagabbli mis-sidien tal-bastimenti msemmija fil-punt 1 huma hawnhekk iffissati għal 20 EKU għal kull tunnellata ta' tonn maqbud fiż-żona tas-sajd tal-Madagaskar. (b) Ladarba l-Ftehim jidħol fis-seħħ, is-somma ta' 15000 EKU għandha titħallas mis-sidien tal-bastimenti tat-tonn lit-Teżor tal-Madagaskar bħala ħlas bil-quddiem tal-miżati. (ċ) Prospett proviżjonali tal-miżati dovuti fir-rigward ta' kull sena ta' sajd għandu jitfassal f'għeluq kull sena kalendarja, fuq il-bażi tal-prospett tal-qabda imfassal mis-sidien tal-bastimenti u mibgħut fl-istess żmien lill-awtoritajiet tal-Madagaskar u lill-awtoritajiet rilevanti tal-Kummissjoni tal-Komunitajiet Ewropej. L-ammont korrispondenti għandu jitħallas lit-Teżor tal-Madagaskar mhux aktar tard mill-31 ta' Jannar tas-sena ta' wara. Il-prospett aħħari tal-miżati dovuti fir-rigward ta' sena ta' sajd għandu jitfassal mill-awtoritajiet rilevanti tal-Kummissjoni tal-Komunitajiet Ewropej, li jieħdu in konsiderazzjoni opinjonijiet xjentifiċi disponibbli b'mod partikolari ta' esperti mill-FAO (Organizzazzjoni għall-Ikel u l-Agrikultura) u s-CNRO (Ċentru Nazzjonali Riċerka Oċjanografika) imwaqqaf fil-Madagaskar, u kull data ta' statistika li tista' tinġabar minn orgnizzazzjoni internazzjonali tas-sajd fl-Oċean Indjan. Is-sidien tal-bastimenti għandhom ikunu mgħarrfa dwar il-prospett u għandhom jingħataw 30 jum li fihom għandhom iwettqu l-obbligazzjonijiet finanzjarji tagħhom. (d) Meta l-Ftehim jagħlaq, is-somma mħallsa bil-quddiem mis-sidien tal-bastimenti tat-tonn għandha titnaqqas mill-aħħar pagament; madankollu, jekk l-ammont tas-somma dovuta għall-operazzjonijiet ta' sajd li tassew saru matul l-ewwel sena ma jkunx daqs is-somma mħallsa bil-quddiem, il-bilanċ li jirriżulta ma jkunx rimborżat. (e) Il-bastimenti tat-tonn għandhom jieħdu osservaturi abbord fuq talba ta' l-awtoritajiet Malagasjani. Il-ħin mgħoddi abbord għandu jkun iffissat mill-awtoritajiet Malagasjani, iżda, bħala regola ġenerali, osservatur m'għandux ikun preżenti għal aktar mill-ħin li hu meħtieġ biex jagħmel spot checks tal-qbid. (f) Is-sidien tal-bastimenti għandhom ikunu obbligati li jkunu rappreżentati minn aġent fil-Madagaskar. 3. Dispożizzjonijiet għal sajd fil-fond ta' krustaċi: (a) Matul il-kampanja ta' stħarriġ imsemmija fil-Protokoll 2 il-miżati annwali għall-awtorizzazzjonijiet ta' sajd jammontaw għal: - 25 EKU għal kull tunnellata gross reġistrata għal sajd tan-nephrops, - 25 EKU għal kull tunnellata gross reġistrata għall-qbid ta' granċi, - 25 EKU għal kull tunnellata gross reġistrata għall-qbid ta' gambli tal-fond, - 25 EKU għal kull tunnellata gross reġistrata għall-qbid ta' speċi oħra barra l-krustaċi tal-fond. (b) Il-ħlas ta' miżati għall-ispeċi barra mit-tonn jista', fuq talba tal-Madagaskar, tinbidel in parti b' ħut li jitniżżel l-art skond proċeduri li għandhom jiġu ffissati mill-Kumitat Konġunt imsemmi fl-Artikolu 9 tal-Ftehim. (ċ) Barra minn dan, fuq talba ta' l-awtoritajiet Malagasjani, bastimenti tas-sajd għall-krustaċi fil-fond għandhom jimpjegaw: - għaż-żmien ta' validità stabbilit fl-Artikolu1 tal-Protokoll 2, xjentist Malagasjan li kapaċi janalizza r-riżultati tal-kampanji ta' stħarriġ, - għat-18-il xahar li jibqa' ta' l-ewwel perjodu ta' applikazzjoni li hemm provdut fl-Artikolu 14 tal-Ftehim, sajjied Malagasyan biex jagħmel ir-rwol ta' osservatur barra mid-doveri tiegħu ta' baħħar; membru ta' l-ekwipaġġ bħal dan li jagħmel id-doveri ta' osservatur għandu jkollu aċċess għall-postijiet u d-dokumenti meħtieġa għal dawn l-għanijiet. 4. Qabel ma' l-Ftehim jidħol fis-seħħ, l-awtoritajiet Malagasjani għandhom jgħarrfu dwar l-arranġamenti għall-ħlas tal-miżati, u b'mod partikolari l-kont bankarju u l-muniti li għandhom jintużaw. 5. Waqt li jkunu impenjati f'attivitajiet ta' sajd fiż-żona tas-sajd tal-Madagaskar, il-bastimenti għandhom jikkomunikaw ma' l-istazzjon tar-radju ta' Antsiranana, kull tlett ijiem, il-pożizzjoni u l-qabdiet tagħhom u, fl-aħħar ta' kull ħarġa, ir-riżultat tal-qabdiet tagħhom. L-awtoritajiet tal-Madagaskar għandhom jibagħtu data fuq il-qagħda tal-qabdiet darbtejn fis-sena lid-Delegazzjoni tal-Kommissjoni tal-Komunitajiet Ewropej f'Antanarivo. 6. Is-sid tal-bastiment għandu jħallas 10 EKU lill-Gvern tal-Madagaskar għal kull ġurnata li osservatur jgħaddi abbord bastiment tat-tonn. Jekk bastiment tat-tonn b'osservatur Malagasjan abbord jitlaq miż-żona tas-sajd tal-Madagaskar, għandhom jittieħdu l-passi kollha biex ikun assigurat li l-osservatur jirritorna lejn il-Madagaskar malajr kemm jista' jkun, bi spejjeż ta' sid il-bastiment. 7. (a) Kull bastiment li jkun jistgħad għall-krustaċi tal-fond għandu jimpjega baħħar mill-Madagaskar. (b) Għall-flotta tat-tonn ta' l-oċeani, żewġ baħħara mill-Madagaskar għandhom ikunu mpjegati b'mod permanenti għal kemm iddum is-sena tas-sajd. (ċ) Jekk min-naħa tal-Madagaskar ma jkollhomx applikanti x'jipproponu, dawn l-impenji għandhom jinbidlu b'somma fissa ekwivalenti għal 50 % tal-pagi ta' dawn il-baħħara fi proporzjoni ta' kemm idum l-istaġun; din is-somma għandha tintuża għat-tħarriġ ta' sajjieda Malagasjani. 8. Bastimenti tal-Komunità għandu jkollhom aċċess għall-ibħra kollha ‘l barra mil-limiti ta' żewġ mili nawtiċi mill-ibħra taħt il-ġurisdizzjoni tal-Madagaskar. Bastimenti jistgħadu għall-krustai tal-fond ma jistgħux jistgħadu f'anqas minn 200 m isobath. 9. L-awtoritajiet tal-Madagaskar u l-benefiċjarji tal-Ftehim għandhom jistabilixxu l-kondizzjonijiet għall-użu tal-faċilitajiet tal-port. -------------------------------------------------- PROTOKOLL 1 bejn il-Komunità Ekonomika Ewropea u l-Gvern tar-Repubblika Demokratika tal-Madagaskar fuq is-sajd tat-tonn Artikolu 1 Skond l-Artikolu 2 tal-Ftehim u għall-perjodu tat-tħaddim ta' dan il-Protokoll, li huwa limitat għal tliet snin, liċenzji għas-sajd tat-tonn fiż-żona tas-sajd tal-Madagaskar għandhom jinħarġu għal 27 bastimenti-friża li jbaħħru l-oċeani, għalkemm in-numru ta' bastimenti simili li jistgħadu fl-istess żmien ma jistax jeċċedi t-18. L-awtoritajiet rilevanti tal-Komunità għandhom jikkomunikaw f'intervalli regolari l-lista ta' bastimenti li jkunu jistgħadu taħt dawn il-kondizzjonijiet. Artikolu 2 L-ammont tal-kontribuzzjoni msemmija fl-Artikolu 7 tal-Ftehim għandu jkun iffissat b'rata fissa ta' l-anqas ta' 900000 EKU għal kemm itul il-Protokoll, pagabbli fi tliet ħlasijiet ugwali kull sena. Dan l-ammont għandu jkopri l-attivitajiet ta'sajd imsemmija fl-Artikolu 1 sa, fil-kas ta' sajd għat-tonn, piż ta' qabda fiż-żona tas-sajd tal-Madagaskar ta' 6000 tunnellata tonn kull sena; jekk l-ammont ta' tonn maqbud mill-bastimenti tal-Komunità fiż-żona tas-sajd tal-Madagaskar jaqbeż din il-kwantità, l-ammont imsemmi hawn fuq għandu jiżdied skond dan; madankollu, irrispettivament mill-ammont fil-fatt maqbud, is-ceiling għall-kumpens finanzjarju għandu jkun iffissat għal 3000000 EKU għal kemm itul il-Protokoll u għalhekk għal 1000000 EKU kull sena. Artikolu 3 Matul l-ewwel perjodu ta' tħaddim tal-Ftehim, il-Komunità għandha tikkontribwixxi s-somma ta' 350000 EKU għall-finanzjament tal-programm xjentifiku fil-Madagaskar biex tikseb aktar tagħrif fuq ir-riżorsi tas-sajd fir-reġjun ta' l-Oċean Indjan li jdawwar il-Madagaskar. Fuq talba tal-Gvern tal-Madagaskar, din l-għotja għandha tmur għall-ispejjeż ta' laqgħat internazzjonali biex itejjbu sewwa t-tagħrif imsemmi qabel kif ukoll il-maneġġjar tar-riżorsi tas-sajd. Artikolu 4 Iż-żewġ Partijiet hawnhekk jiftiehmu li l-kondizzjoni essenzali għas-suċċess tal-koperazzjoni tagħhom hi li l-kapaċitajiet u know-how tan-nies li jaħdmu fis-sajd jitjiebu. Għal dan il-għan, il-Komunità Ekonomika Ewropea tagħmilha eħfef għal persuni ta' nazzjonalità tal-Madagaskar li jsibu postijiet f' Istituti pubbliċi fl-Istati Membri tagħha u għandha tipprovdi 10 boroż ta' studju għal korsijiet ta' tliet snin u ħames boroż għal sitt xhur għal korsijiet ta' aktar taħriġ, jew l-ekwivalenti annwali tagħhom, fid-diversi suġġetti xjentifiċi, tekniċi u ekonomiċi relatati mas-sajd. Artikolu 5 Fil-każ ta' tkabbir sostanzjali fil-flotta tal-Komunità, iż-żewġ Partijiet għandhom jidħlu f'negozjati bil-għan li jirrevedu dan il-Protokoll u jagħmlu l-emendi li jistgħu iqisu li huma xierqa. -------------------------------------------------- PROTOKOLL 2 bejn il-Komunità Ekonomika Ewropea u l-Gvern tar-Repubblika Demokratika tal-Madagaskar fuq tipi ta' sajd barra dak kopert mill-Protokoll 1 Artikolu 1 Skond l-Artikolu 2 tal-Ftehim u għall-perjodu tat-tħaddim ta' dan il-Protokoll, li huwa limitat għal 18-il xahar, awtorizzazzjonijiet għal sajd fiż-żona tas-sajd tal-Madagaskar għal granċi u gambli tal-fond, fil-kuntest ta' kampanji ta' stħarriġ, għandhom jingħataw għal sa medja annwali ta' 5000 tunnellata gross reġistrata kull xahar. Artikolu 2 Mingħajr preġudizzju għall-Protokoll 1, il-kontribuzzjoni finanzjarja msemmija fl-Artikolu 7 tal-Ftehim għandha tkun iffissata għal rata fissa ta' 375000 EKU kull sena sakemm itulu l-kampanji ta' stħarriġ, barra minn kontribuzzjoni għall-finanzjar ta' programm fil-Madagaskar biex tikseb aktar tagħrif fir-riżorsi tas-sajd fir-reġjun ta' l-Oċean Indjan li jdawwar il-Madagaskar. Artikolu 3 Meta jiskadi dan il-Protokoll, il-Partijiet għandhom jikkonsultaw lil xulxin fl-ambitu tal-Kumitat Konġunt imsemmi fl-Artikolu 9 tal-Ftehim biex jistabilixxu d-drittijiet għas-sajd għat-18-il xahar li jibqa' mill-ewwel perjodu ta' l-applikazzjoni li hemm ipprovdut fl-Artikolu 14 tal-Ftehim, fid-dawl tar-riżultati tal-kampanji ta' stħarriġ, u biex jiffissaw il-kumpens korrispondenti tal-Komunità. --------------------------------------------------